આમરણ ગ્રામ પંચાયતના નેજા હેઠળ આજે આમરણ અને ડાયમંડનગરના ગ્રામજનોએ પ્રાંત અધિકારીને પાઠવેલા આવેદનમાં જણાવ્યું છે કે આમરણ ગામમાં બાયપાસ કાઢવામાં આવશે તો ચોમાસામાં બધું પાણી આમરણના ઇન્દિરા આવાસ, ટાટાનગર, ડાયમંડનગર ગામ આખું પાણીમાં ડૂબી જાય તેવી પરિસ્થિતિ પેદા થશે વર્ષ ૨૦૧૭ માં ડેમી નદીના પાટિયા ખોલવાથી આ વિસ્તારો પાણીમાં ડૂબી ગયા હતા અને ૪૦૦ લોકોને સ્થળાંતર કરવાની ફરજ પડી હતી તે ઉપરાંત આમરણ ગામે બાયપાસ નીકળે તો જ્યાંથી બાયપાસ કાઢવાનું દર્શાવાયું છે ત્યાં વરસાદી પાણીનો નિકાલ છે હાલ ત્યાં રોડ નથી તો પણ ગામમાં અને ઘરોમાં પાણી ઘુસી જાય છે.